## Odluka Ustavnog suda Republike Hrvatske broj:U-IIIA-4938/2005 od 5. lipnja 2007.

### NN 73/2007 (16.7.2007.), Odluka Ustavnog suda Republike Hrvatske broj:U-IIIA-4938/2005 od 5. lipnja 2007.

# USTAVNI SUD REPUBLIKE HRVATSKE

2307

Ustav­ni
sud Repub­like Hrvatske, u Prvom vijeću za
odlučivanje o ustavnim tužbama, u sastavu sudac Željko Potočnjak,
predsjednik Vijeća, te suci Mario Kos, Ivan Matija, Ivan Mrkonjić,
Smiljko Sokol i Nevenka Šernhorst, članovi Vijeća, odlučujući o ustavnoj tužbi A.
B. i I. B. iz S. B., koje zastupa J. N., odvjetnik iz
Zajedničkog odvjetničkog ureda P. & N. iz S. B., na sjednici održanoj 5.
lipnja 2007. godine, jednoglasno je donio

## ODLUKU

I.
Ustavna tužba se usvaja.

II.
Općinski sud u Slavonskom Brodu dužan je donijeti odluku u predmetu koji se
vodi pred tim sudom pod brojem: P-776/07 u najkraćem mogućem roku, ali ne
duljem od dvanaest (12) mjeseci, računajući od prvog idućeg dana nakon objave
ove odluke u »Narodnim novinama«.

III.
Općinski sud u Slavonskom Brodu dužan je donijeti odluku u predmetu koji se
vodi pred tim sudom pod brojem: O-105/87 u najkraćem mogućem roku, ali ne
duljem od šest (6) mjeseci, računajući od prvog idućeg dana nakon pravomoćnog
okončanja parnič­nog
postupka koji se vodi pred tim sudom pod brojem: P-776/07.

IV.
Na temelju članka 63. stavka 3. Ustavnog zakona o Ustav­nom
sudu Repub­like Hrvatske (»Narod­ne novine«, broj
99/99., 29/02. i 49/02. – pročišćeni tekst), određuje se primjerena naknada
zbog povrede ustavnog prava iz članka 29. stavka 1. Ustava Repub­like
Hrvatske (»Narod­ne novine«, broj 41/01. – pročišćeni tekst) podnositeljima
ustav­ne tužbe i to:

–
A. B. iz S. B., N. Z. 78, u iznosu od 14.000,00 kn

–
I. B. iz S. B, N. Z 78, u iznosu od 14.000,00 kuna

V.
Naknada iz točke IV. izreke ove odluke bit će isplaćena iz državnog proračuna u
roku od tri (3) mjeseca od dana podnošenja zahtjeva pod­nositelja Ministarstvu
financija Repub­like Hrvatske za njezinu isplatu.

VI.
Ova odluka objavit će se u »Narodnim novinama«.

Obrazloženje

1.
Podnositelji ustav­ne tužbe, temeljem članka 63. Ustavnog zakona o Ustav­nom sudu Repub­like Hrvatske
(»Narod­ne novine«, broj 99/99., 29/02. i 49/02. – pročišćeni tekst, u daljnjem
tekstu: Ustav­ni zakon) podnijeli sud 14. prosinca 2005. godine ustavnu tuž­bu smatrajući da im je
nerazumno dugim trajanjem ostavinskog postupka pred Općinskim sudom u
Slavonskom Brodu povrijeđeno ustavno pravo zajamčeno člankom 29. stavkom 1.
Ustava Repub­like Hrvatske.

ČINJENICE
VAŽNE ZA USTAVNOSUDSKI POSTUPAK

2.
Dana 5. veljače 1987. godine Općinski sud u Slavonskom Brodu zaprimio je
smrtovnicu za V. B. iz S. B.

Do
5. studenoga 1997. godine dvije nasljednice upućene su u parnicu radi utvrđenja
nepravovaljanosti oporuke.

Parnica
je okončana rješenjem tog suda broj: P-671/88 od 18. listopada 1995. godine.

Na
ročištu održanom 16. listopada 1997. godine proglašena je sudska oporuka
ostavitelja načinjena dana 3. veljače 1986. godine, te je utvrđena ostavinska
imovina.

10.
studenoga 1997. godine zatražena je od PU Brodsko-posavske adresa nasljednika
I. B. i A. B. (pod­nositelja ustav­ne tužbe).

Ročišta
zakazana za 6. veljače 1998., 28. travnja 2000. i 5. ožujka 2003. odgođena su
na prijedlog pod­nositelja radi postizanja sporazuma između nasljednika.

Na
ročištu održanom 29. travnja 2003. godine punomoćnik pod­nositelja ustav­ne
tužbe priznao je oporuku kao istinitu i valjanu, te su se podnositelji
prihvatili nasljedstva ostavljenog oporukom.

2.
svibnja 2003. godine nasljednica Ž. S. dostavila je nasljedničku
izjavu kojom potražuje nužni dio.

13.
svibnja 2003. godine zatražena je od PU Brodsko-posavske dostava adrese za T.
B.

26.
lipnja 2003. zatraženo je od Centra za socijalnu skrb S. B. postavljanje
posebnog skrbnika T. B.

16.
rujna 2003. požuruje se dopis od 26. lipnja 2003., te se 10. svibnja 2004.
ponovno od Centra za socijalnu skrb traži postavljanje skrbnika za posebni
slučaj budući da je zahtjev odbijen.

12.
prosinca 2005. godine od nasljednice Ž. S., te PU Brodsko-posavske traži se
dostava adrese T. B.

Dopis
od 10. siječnja 2006. godine upućen T. B., vraća se s napomenom »nepoznat«.

Dostava
je ponovno pokušana 2. veljače 2006. i 22. veljače
2006.

1.
ožujka 2006. Ž. S. dostavlja adresu za T. B.-P.

Na
ročištu održanom 16. svibnja 2006. godine podnositelji osporavaju nužni dio Ž.
S., dok je dostava poziva za T. B. vraćena neuručena.

3.
svibnja 2006. punomoćnik pod­nositelja predlaže postavljanje privremenog
zastupnika T. B.-P.

Rješenjem
broj: O-105/87-48 od 3. srpnja 2006. godine postav­ljen
je privremeni zastupnik T. B.-P., te je oglas objavljen u »Narod­nim novinama« 17. kolovoza 2006.

31.
siječnja 2007. godine zakazano je ročište na kojem je privremeni zastupnik T.
B.-P. zatražio nužni dio.

23.
ožujka 2007. godine doneseno je rješenje broj: O-105/87-55 o prekidu
ostavinskog postupka i I. B. je upućen na parnicu.

Dana
4. svibnja 2007. godine pokrenuta je parnica pod brojem: P-776/07.

PRAVO
VAŽNO ZA USTAVNOSUDSKI POSTUPAK

3.
Mjerodavno pravo sadržano je u odredbi članka 29. stavka 1. Ustava Repub­like Hrvatske i odredbama članka 63. Ustavnog zakona.

*Ustavna
tužba je osnovana.*

4.
Svoju odluku Ustav­ni sud obrazlaže sljedećim utvrđenjima:

4.1.
DULJINA SUDSKOG POSTUPKA

Ostavinski
postupak započeo je dana 5. veljače 1987. pred Općinskim sudom u Slavonskom
Brodu.

Duljina
postupka uzima se u obzir od 5. studenoga 1997., kad je Zakonom o potvrđivanju
stupila na snagu, u odnosu na Republiku Hrvatsku, Konvencija za zaštitu
ljudskih prava i temeljnih sloboda i Protokoli broj: 1, 4, 6, 7 i 11 uz
Konvenciju za zaštitu ljudskih prava i temeljnih sloboda (»Narod­ne novine –
Međunarodni ugovori«, broj 18/97., 6/99. – pročišćeni tekst, 8/99. – ispravak,
u daljnjem tekstu: Konvencija). Protokol broj: 12 na snazi je u odnosu na
Republiku Hrvatsku od 1. travnja 2005. (Zakon o potvrđivanju Protokola br. 12 uz Konvenciju za zaštitu ljudskih prava i temeljnih
sloboda, »Narod­ne novine – Međunarodni ugovori«, broj 14/02. i Objava o
stupanju na snagu Protokola br. 12 uz Konvenciju za
zaštitu ljudskih prava i temeljnih sloboda, »Narod­ne novine – Međunarodni
ugovori«, broj 9/05.), a Protokol broj: 13 od 1. srpnja 2003. (Zakon o
potvrđivanju Protokola br. 13 uz Konvenciju za
zaštitu ljudskih prava i temeljnih sloboda, o ukidanju smrtne kazne u svim
okolnostima, »Narod­ne novine – Međunarodni ugovori«, broj 14/02. i Objava o
stupanju na snagu Protokola br. 13 uz Konvenciju za
zaštitu ljudskih prava i temeljnih sloboda, »Narod­ne novine – Međunarodni
ugovori«, broj 13/03.).

U
članku 6. stavku 1. Konvencije jamči se svakome pravo da, radi utvrđivanja
njegovih prava i obveza građanske naravi ili u slučaju podizanja optužnice za
kazneno djelo protiv njega, zakonom ustanovljeni neovisni i nepristrani sud u
razum­nom roku ispita njegov slučaj.

Ustavna
tužba podnesena je 14. prosinca 2005., a do tog dana postupak nije pravomoćno
okončan pa Ustav­ni sud utvrđuje da je do dana podnošenja ustav­ne tužbe
postupak trajao ukupno osamnaest (18) godina, deset (10) mjesec i devet (9)
dana, a od dana stupanja na snagu Konvencije do dana podnošenja ustav­ne tužbe
postupak je trajao osam (8) godina, jedan (1) mjesec i devet (9) dana

4.2.
POSTUPANJE NADLEŽNOG SUDA

Ustavni
sud je utvrdio da se u razmatranom, pravno relevant­nom razdoblju, postupak vodio pred Općinskim sudom u
Slavonskom Brodu u trajanju duljem od devetnaest godina.

4.3.
PONAŠANJE PODNOSITELJA USTAVNE TUŽBE
(STRANAKA U OSTAVINSKOM POSTUPKU)

Ocjena
je Ustavnog suda da podnositelji ustav­ne tužbe iako su dijelom produžili
postupak (u razdoblju od 2000. do 2003. godine) želeći postići sporazum između
nasljednika, ipak nisu u znatnoj mjeri pridonijeli ukupnoj duljini trajanja
navedenog ostavinskog postupka od preko 19 godina.

4.4.
SLOŽENOST SUDSKOG PREDMETA

Iz
spisa predmeta razvidno je da dosadašnji tijek sudskog postupka ne ukazuje da
se u konkretnom slučaju radi o osobito složenoj sudskoj stvari.

OCJENA
USTAVNOG SUDA

5.
Ustav­ni sud je utvrdio da se u razmatranom, pravno relevant­nom razdoblju, predmet čitavo vrijeme vodi pred sudom prvog
stupnja, te da postupak ukupno traje dulje od devetnaest godina. Imajući sve
navedene okolnosti, Ustav­ni sud je utvrdio da je dugim trajanjem ostavinskog
postupka podnositeljima povrijeđeno ustavno pravo da zakonom ustanovljeni
neovisni i nepristrani sud u razum­nom roku odluči o
njihovim pravima ili obvezama, koje je zajamčeno člankom 29. stavkom 1. Ustava Repub­like Hrvatske.

Stoga
je, u smislu odredbe članka 63. stavka 2. Ustavnog zakona, odlučeno kao pod
točkama I., II. i III. izreke odluke.

6.
Sukladno odredbi članka 63. stavka 3. Ustavnog zakona, odlučeno je kao u
točkama IV. i V. izreke ove odluke.

Visinu
naknade zbog povrede ustavnog prava na donošenje odluke u razum­nom roku, Ustav­ni sud utvrđuje uzimajući u obzir okolnosti
svakog pojedinog predmeta uz istodobno uvažavanje ukup­nih gospodarskih i socijalnih prilika u Republici
Hrvatskoj.

7.
Odluka o objavi (točka VI. izreke) temelji se na odredbama članka 29. Ustavnog
zakona.

8.
Predsjednik Općinskog suda u Slavonskom Brodu dužan je dostaviti Ustav­nom sudu pisanu obavijest o datumima donošenja i otpreme
odluke najkasnije osam (8) dana od dana njene otpreme, a najkasnije osam (8)
dana od isteka roka određenog u točkama II. i III. izreke ove odluke. Ovaj
nalog temelji se na članku 31. stavcima 4. i 5. Ustavnog zakona.

Broj:
U-IIIA-4938/2005
Zagreb, 5. lipnja 2007.

USTAVNI
SUD REPUBLIKE HRVATSKE

Predsjednik Vijeća

**dr****. sc. Željko Potočnjak, v. r.**

Ostalo, NN 73/2007-2307